
Jucundo  animo,  Amplissime  Prcesul,  jucundo  animo  Tibi,  prceclaris  Condonator  ibus, 
totique  venerabilium  Sacerdotum  Ordini  hic  considenti  uni  me  sistam,  pauca,  Te  annuente,  locuturus. 

Quoties  enim  ad  Sacras  Exercitationes  huc  conveni,  cum  semper  extremo  die  aliquo 
carmine  latino  sermone,  habita  argumenta  complectente,  Congregatis  valedixerim,  a proposito 
hac  quidem  vice  profecto  non  deficerem.  Cum  vero  eadem  pene  semper  habeantur  argumenta, 
ac  proinde  semper  et  mihi,  sin  minus  verbis,  saltem  sensu,  eadem  essent  carmina  concin- 
nanda, in  aliam  hodie  descendi  sententiam.  In  quam.  Amplissime  Prcesul,  praeclari  Concinna- 
tores, venerabiles  Sacerdotes  ?. . . Venerabundi  collcetemur!  — De  Summo  Pontifice  PIO 
NONO,  ad  Cuius  pedes,  sex  abhinc  annis  humillime  provolutus,  et  os  ad  os  colloquendo 
quadam  beatitate,  dixerim,  sum  perfusus,  verba  Vobis  nunc  faciam. 

Verum  ne  maris  tam  spatiosi  in  altum  vectus  undis  obruar,  e portu  non  provehar , 
litus  tenebo,  et  de  Ipso  pro  OEcumenico  Vaticano  Concilio  indicto,  inchoato,  dilato,  sermo- 
nem tantun  habebo.  Ratus  id  gratum  futurum,  nulla  interposita  mora,  exordiar. 

HUMILLIMUS  PRESBYTER 
Jo ANNES  FraCCHIA 

Custodum  Fidei  Patrum  Conventus  in  Urbem 
Rumorem  didit  quaeque  per  ora  sui. 

Fius  in  intuitu  spondens  sibi  fausta  Fidelis, 

Exultat,  gestit,  plaudit,  ioque  canit. 

Impius  indignans  ira  livescit,  et  ardet, 

Irrita  nam  cedit  spes,  ruit  eius  opus. 

Vaticana  Fides  divina  oracula  prodat. 

Ne  lateat  Populos  quod  iuvat,  atque  decet. 

Ipsa,  loquente  Deo,  falli,  vel  fallere  nescit; 

Imperet,  aut  moneat,  verba  salutis  habet. 

Dogmata  sancta  docet,  communia  iura  tuetur; 

Eius  Vexillum  Pax,  Amor,  Ordo,  Quies. 

Horrendum  dictu!  Nunc  temporis,  hisce  diebus, 

Quolibet  inspicias,  nil,  nisi  triste,  vides. 

Impietas  effrenis  eo  truculenta  superbit, 

Funditus  ut  Christi  perdere  vellet  opus. 

Haec  fronte  adversa  nervos  intendit  in  unum, 

Ut  Christi  abs  animis  cxulet  alma  fides. 

Haec  Arii  Oro,  viro  perfusa  Renani 

Denegat  in  Christo  perdita  nosse  Deum. 

Haec  hominem  natum  brutis  effutit  ab  ipsis. 

Brutorumque  instar  dictitat  inde  mori. 

Haec;  quid  plura?  dolis  fraudes,  mendacia  miscens 
Ad  Satanae  votum  congerit  arte  minas. 

Proli  dolor!  In  populos  error  vehit  amnis  inundat. 
Ac,  ut  aquam,  vitii  pocula  plena  bibunt. 

Vidit,  et  ingemuit,  tendensque  ad  sidera  palmas 
Ferre  PIUS  studuit  commiseratus  opem. 

Eius,  dante  Deo,  pubet^virtutc  senectus 

Ecclesise,  ac  populis  Se,  sua  quaeque  vovens. 

Rerum,  ac  humanae  tanto  in  discrimine  mentis 
Visa  fuit  Synodus  certa  medela  malis 

Hanc  PIUS  indicit;  postremis  Orbis  ab  oris 
Conveniunt  Patres,  Conciliumque  sedet. 

Roma,  quid  Augusti  tantum  sub  numine  gestis? 
Siste,  attende,  vide:  maior  es  ergo  PII. 

Non  ferro,  at  ligno  Fidei  Regina  triumphas; 

Urbs  Urbes  inter  Maxima,  et  Una  sedes! 

Concilio  praeest,  cum  Patre  et  Flamine,  Christus; 
Suggerit,  et  dictat  quodquod  adesse  videt. 

Audite,  o Populi,  de  longe  attendite,  Gentes: 

Nunc  Roma  eloquitur,  diva  magistra  docet. 

Lex  a Monte  Sion  perfecta  e collibus  Urbis 
Exeat,  et  docilis  pareat  omnis  homo. 

Unius,  Trinique  Dei  doctrina  probatur 
Ipsi  usque  manet  credit  a tuta  Fides. 

Dogma,  quod  ex  animo  Patres  tenuere  seorsum, 
Hoc  dein  in  Synodo  constituere  simul : 

Pastorum  Princeps,  Supremus  in  ordine  Mysta 
Nescius  est  falli;  fallere  neve  potest. 

Omnia  mirifice  procedunt  inde  gradatim. 

Et  Fidei,  et  Morum  Res  agitata  patet. 


Quid  vero?  Armorum  strepitus,  bellumque  minantes 
Intonuere  tubae : territa  Roma  pavet. 

Quid,  PIE,  quid,  Patres,  Vobis  nunc  expedit?  Ordo 
Solvitur;  Antistes  ad  sua  quisque  redit. 

Oli!  PIE,  curarum  nas  vasto  in  gurgite  mersus. 

Non  tamen  obrueris;  litus  adibis  ovans. 

Te,  sicut  Petrum,  Christi  fert  Dextra  per  undas, 
Subque  tuis  pedibus  dira  procella  silet. 

Te  nunc  dura  manent ; Te  prospera  fata  manebunt ; 
In  Christo  nectes  laurea  serta  comis. 

Christus  heri,  ac  hodie,  molimina  ridet  Iniqui: 
Daemonis,  ac  hominum  structa  pericla  ruent. 

Quotquot  Apostolicae  Fidei  nancisceris  hostes 
Sternes  in  Christo  pulveris  instar  humi. 

Ecquis  it  inficias?  Christi  promissa  fatentur 
Ecclesiae  in  Petro  semper  adesse  suae: 

Pro  te,  Christus  ait,  Patrem  sum,  Petre,  precatus. 

Ac  tua  deficiat  tempus  in  omne  fides. 

At  PIUS  in  Petro,  cum  Petro  est  Christus  in  aevum. 
Ergo  PII  nunquam  deficienda  Fides. 

Uni  summa  PIO  Christi  est  collata  potestas. 

Ipse  vices  Christi,  Petrus  ut  alter,  agit. 

Pastor  oves  pascet,  Doctor  praecepta  docebit, 

Pro  Christo  leges  legifer  Ipse  feret. 

Jure  PII  unius  reserare,  et  claudere  Coelos, 

Jure  ligare  Nequam,  solvere  vincla  Reo. 

Lux  PIUS  in  tenebris,  Sal  vitae,  Duxque  salutis; 

Unus  Is  ad  Coelos  signat  amicus  iter. 

Quod  PIUS  ex  Cathedra  loquitur,  monet,  imperat,  urget, 
Semper  enim  loquitur  Vox  sua  verba  Dei. 

Omnia  deficient,  transibunt  omnia  mundi; 

Stat  sed  in  aeternum  sermo,  fidesque  PII. 

Eius  in  amplexum  terrarum  convolet  Orbis, 

Christi  omnes  Gentes  colligat  umbra  Crucis. 

Proh!  tot  in  adversis  iucunda  haec  luce  coruscans 
Adventet  tandem  discupienda  dies. 

Tunc  Unus  Pastor,  tunc  unum  fiet  Ovile, 

Inde  penes  superos  Gloria,  Vita,  Salus. 


HUMILLIMUS  SACERDOTUM 


Jo ANNES  FRAGCHIA 

Bosco  Marengo,  ex  Typographia  Reformatorii  1873, 


Obtenla  Ecclesiastica  facultaie, 


